පොල්කෙඳි ඇසුරින් සිදුකරන කර්මාන්ත බොහෝ නිවාසවල දක්නට ලැබෙන අතර, සිරිගම්පල වැසියන් බොහෝ දෙනා ජීවත් වන්නේ කම්කරු රැකියාවල නිරත වීමෙනි. එබැවින් මත්ද්‍රව්‍ය ජාවාරමේ නිරත වන සුළු පිරිස සිරිගම්පලට සිදුකරන්නේ දැඩි හානියකි. සිරිගම්පල පදිංචිකරුවන් අතර ඉතාලි රැකියාවල නිරත පුද්ගලයින් ද සියයකට වඩා සිටිති. ඔවුන් ද තම නිවස ඉදිකර ඇත්තේ එහිමය. වෙනත් ප්‍රදේශයක නිවෙසක් තනා ගැනීමට තරම් ඔවුන් ආර්ථික අතින් ශක්තිමත් වුවත්, උපන් ගමට ඇති ආදරය නිසා ඔවුහු එසේ නොකරති. දකුණු ආසියාවේ විශාලතම ජනපදයේ ජනතාව ඉදිරිපත් කළ තවත් පැමිණිල්ලක් විශේෂයෙන්ම සඳහන් කළ යුතුය. දොළොස්දහසක් ජනතාව ජීවත්වන මෙම භූමිය වෙනුවෙන් මුලින් වෙන්කර තිබුණු අක්කර දෙකහමාරක් පමණ විශාල පොදු පහසුකම් සඳහා වූ ඉඩම මේ වන විට ප්‍රදේශයේ ව්‍යාපාරිකයෙකු විසින් ව්‍යාජ ඔප්පු සාදා අත්පත් කරගෙන තිබේ.
සිරිගම්පලට දැඩි හානියක් සිදුකරන්නේ කවුරුන් විසින්ද?
මත්ද්‍රව්‍ය ජාවාරමේ නිරත වන සුළු පිරිස